AJUDA D'INVESTIGACIÓ PER A RESIDENT DE L'ESPECIALITAT D'INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/25949)
  + [Valencià](/va/acuerdo/25655)






Selector de idioma

Leer

* [Español](/es/acuerdo/25726)
* [Valencià](/va/acuerdo/25129)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDA D'INVESTIGACIÓ PER A RESIDENT DE L'ESPECIALITAT D'INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





AJUDA D'INVESTIGACIÓ PER A RESIDENT DE L'ESPECIALITAT D'INFERMERIA FAMILIAR I COMUNITÀRIA

Data d'aprovació
:   11/05/2022

Data de publicació
:   18/05/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/25542)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/25600)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/25471)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDA D'INVESTIGACIÓ PER A RESIDENT DE L'ESPECIALITAT D'INFERMERIA FAMILIAR I COMUNITÀRIA&url=https://www.boua.ua.es/va/acuerdo/25556)

**Títol:** AJUDA D'INVESTIGACIÓ PER A RESIDENT DE L'ESPECIALITAT D'INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 11 de maig de 2022

AJUDA D'INVESTIGACIÓ PER A RESIDENT DE L'ESPECIALITAT D'INFERMERIA FAMILIAR I COMUNITÀRIA

La Càtedra d'Infermeria Familiar i Comunitària, amb el propòsit de secundar i distingir la investigació en l'especialitat d'Infermeria Comunitària, convoca l'Ajuda d'investigació en infermeria familiar i comunitària que ha de regir-se per les bases que es detallen a continuació:

OBJECTIUS

1. Reconèixer la investigació sobre infermeria familiar i comunitària en el període de formació de l'especialitat d'Infermeria Familiar i Comunitària.

2. Reconèixer les unitats docents que es distingeixen, especialment, per fomentar, impulsar i desenvolupar la investigació d'infermeria familiar i comunitària durant el procés de formació dels/de les residents.

REQUISITS DE LES PERSONES BENEFICIÀRIES

Poden accedir a aquesta ajuda:

1. Investigacions o projectes en el camp de la infermeria familiar i comunitària realitzades per residents de l'especialitat d'Infermeria Familiar i Comunitària durant el període de formació en una unitat docent.

2. Per a les unitats docents de l'especialitat d'Infermeria Familiar i Comunitària. Ser unitat docent acreditada de l'especialitat d'Infermeria Familiar i Comunitària i tenir residents en formació durant el període de concessió de la beca.

3. No poden accedir a aquesta ajuda les persones beneficiàries que l'hagen obtinguda en les últimes 5 edicions.

NATURALESA DE LES AJUDES

La beca serà:

- 1.500 € i diploma acreditatiu per al/la resident que resulte elegit/da.

- 500 € i diploma acreditatiu per a la unitat docent on estiga realitzant la formació la o el resident que obtinga la beca.

MARC LEGAL I PRESSUPOSTARI

La dotació màxima destinada a aquesta convocatòria és de 2.000 € i es troba consignada en l'orgànica 86.67.8F.01.59 del pressupost de la Càtedra d'Infermeria Familiar i Comunitària. L'execució d'aquesta dotació està supeditada a la disponibilitat de liquiditat de la UA.

La dotació assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

La participació en aquesta convocatòria implica l'acceptació d'aquestes bases.

CRITERIS DE VALORACIÓ

1. Per als i les residents es tindran en compte els criteris de valoració següents:

- Qualitat del projecte d'investigació presentat, tant des del punt de vista cientificometodològic com a social. Abast social i projecció futura (5 punts).

- Aplicabilitat en sectors d'especial interès social, científic i professional dels resultats de la investigació (3 punts).

- Especial repercussió social (2 punt).

Els projectes tindran una duració màxima de 2 anys. La dotació econòmica de la beca es dedicarà íntegrament a la realització.

2. Per a les unitats docents d'Infermeria Familiar i Comunitària es tindran en compte els criteris de valoració següents:

- Trajectòria de la unitat docent en la promoció, foment i desenvolupament de la investigació en Infermeria Familiar i Comunitària en el període formatiu dels o les residents de l'especialitat d'Infermeria Familiar i Comunitària. Es tindran en compte les aportacions realitzades en investigació en infermeria familiar i comunitària durant, almenys, els dos anys anteriors a la concessió de la beca sobre la base de:

· Publicacions en revistes d'impacte (JCR): 2 punts per cadascuna amb un màxim de 10 punts.

· Publicacions en revistes indexades: 1 punt per cadascuna amb un màxim de 5 punts.

· Publicacions en llibres o manuals amb ISBN: 1 punt per cada capítol, amb un màxim de 5 punts.

· Comunicacions o ponències en congressos internacionals sobre la matèria d'infermeria familiar i comunitària o matèries afins: 2 punts per cadascuna amb un màxim de 10 punts.

· Comunicacions o ponències en congressos nacionals sobre la matèria d'infermeria familiar i comunitària o matèries afins: 1 punt per cadascuna amb un màxim de punts.

· Participació en projectes d'investigació finançats de caràcter internacional: 10 punts per cadascun amb un màxim de 30 punts

· Participació en projectes d'investigació finançats de caràcter nacional: 5 punts per cadascun amb un màxim de 15 punts

FORMALITZACIÓ DE LES SOL·LICITUDS

1. Per als i les residents d'Infermeria Familiar i Comunitària, la candidatura haurà de formalitzar-se mitjançant la presentació dels documents que es relacionen a continuació.

La memòria del projecte haurà de ser presentada en grandària A4 per una cara, doble espai, font Arial i grandària de text de 10 punts.

- Memòria del projecte d'investigació: segons l'estructura habitual de les diferents convocatòries públiques de finançament, incloent-hi, a més, un apartat on es realitze una valoració de la importància i del possible impacte en l'àrea de la infermeria familiar i comunitària: títol, resum (màxim 300 paraules), antecedents i estat actual del tema (màxim 1.500 paraules), objectius, hipòtesis (si escau), metodologia (màxim 1.500 paraules), importància i possible impacte en l'àrea de la infermeria familiar i comunitària, pla de treball, experiència de l'equip d'investigació sobre el tema, pla de difusió i mitjans disponibles per a la realització del projecte. La memòria haurà d'estar avalada pel/per la responsable de la Subcomissió d'Infermeria de la unitat docent corresponent i hi hauran de constar les dades dels/de les residents i dels/de les tutors/es corresponents.

2. Per a les unitats docents de l'especialitat d'Infermeria Familiar i Comunitària:

- Informe raonat amb una extensió màxima de 4 fulls (grandària A4) per una cara, doble espai i grandària de text Arial 10, en el qual apareguen:

· Còpies acarades de les aportacions realitzades (articles, comunicacions...), o certificacions per part de l'organisme pertinent de les accions de suport a la investigació en infermeria familiar i comunitària dutes a terme per les quals consideren ser mereixedores de la beca i en les quals s'identifique clarament la persona o el col·lectiu que presenta la candidatura. Les candidatures han de ser enviades a la Càtedra d'Infermeria Familiar i Comunitària:

· Les candidatures han de ser enviades per correu electrònic a la Càtedra d'Infermeria Familiar i Comunitària ([pxurnkcuyyk@kaogh.jkm](mailto:gdsmzaphsbx@pxhpu.wvq)) en un arxiu comprimit amb el nom: BECA\_INVEST\_RESID\_CATEDRA\_EFiC\_2022 i les inicials del nom complet del remitent. Per exemple, En l'assumpte del correu electrònic haurà d'escriure's: Beca Invest Resid Càtedra EFiC 2022

TERMINI DE SOL·LICITUD

El termini de presentació de sol·licituds serà de l'1 de juny al 31 de juliol del 2022.

COMISSIÓ DE VALORACIÓ

Té com a competència avaluar les sol·licituds presentades i establir l'ordre de prelació dels candidats i de les candidates participants.

La comissió de valoració estarà formada per:

El director de la Càtedra d'Infermeria Familiar i Comunitària, que actuarà com a president. Actuaran com a vocals un o una representant de CEISAL i un o una representant de l'Associació d'Infermeria Comunitària (AIC), que actuarà com a secretari o secretària.

JUSTIFICACIÓ I OBLIGACIONS DE LES PERSONES BENEFICIÀRIES

Les persones beneficiàries hauran de justificar que l'ajuda s'ha dedicat al compliment de la finalitat mitjançant la presentació, d'abans del 31 de juliol del 2023, de la documentació següent: justificants de pagament de publicacions en revistes d'impacte, compra de material bibliogràfic, inscripcions a congressos o activitats científiques.

Les persones beneficiàries hauran d'indicar en anuncis, informacions o publicacions resultants de treballs o projectes presentats en aquesta convocatòria posteriors a la resolució de concessió que han obtingut l'Ajuda d'investigació per a resident en Infermeria Familiar i Comunitària proposada per la Càtedra d'Infermeria Familiar i Comunitària.

NOTIFICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en l'adreça web <http://catedraefyc.ua.es/>, que substitueix la notificació a les persones interessades i té els mateixos efectes.

PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no podran ser cedides, excepte obligació legal.

Amb la finalitat de realitzar el pagament de les ajudes, se cediran les dades imprescindibles a l'entitat bancària corresponent.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: [https:// https://seuelectronica.ua.es/va/privadesa.html](https://seuelectronica.ua.es/va/privadesa.html)

RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03723 Sant Vicent del Raspeig - Alacant  
 Tel. 89 642 4778 - Fax 86 547 5559](https://www.google.es/maps/@17.039356,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12742&trk=tyah&trkInfo=tarId%7E1936204638365%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)